Dzelzceļa līnija Gulbene—Alūksne

Dzelzceļa līnija Gulbene—Alūksne ir šaursliežu 750 mm platuma dzelzceļš, kas savieno Gulbenes un Alūksnes pilsētas. Šī ir vienīgā šaursliežu dzelzceļa līnija Baltijas valstīs, kurā notiek regulāri pasažieru pārvadājumi.Gulbenes - Alūksnes Mazbānītis. vietas.lv Mūsdienās līniju apsaimnieko SIA "Gulbenes-Alūksnes bānītis". Līdz 2010. gadam līnijā kursēja 3 vilcienu pāri dienā, bet no  rīta reiss atcelts.Gulbenes — Alūksnes mazbānītis no rītiem vairs nebrauks Iepriekš izsludinātos datumos vilciens reisā dodas ar tvaika lokomotīvi "Ferdinands".Likvidē Gulbenes — Alūksnes 'bānīša' brīvdienu reisu No 2000. gada vilciena popularizēšanai līnijā Gulbene – Alūksne septembra pirmajā nedēļas nogalē tiek organizēti Bānīša svētki. 

 Vēsture 
Līnijas pirmsākumi meklējami 1903. gadā, kad tika uzsākta dzelzceļa līnijas Pļaviņas—Valka būvniecība. 1905. gada revolūcijas laikā 1905. gada decembrī šo dzelzceļa līniju uz laiku savā kontrolē pārņēma revolucionārie kaujinieki.

Posms no Pļaviņām līdz Gulbenei 1915.-1916. gadā tika pārveidots par platsliežu dzelzceļa līniju. Šaursliežu posms palika līnijā Gulbene—Valka. Tā kā kara laikā šajā reģionā notika aktīva karadarbība, dzelzceļš nopietni cieta. Vilcienu kustību 1920. gada 15. martā atjaunoja posmā Gulbene—Alūksne, 1921. gada 6. septembrī tika atjaunota satiksme arī posmā līdz Valkai. Arī 2. pasaules karš nesa zaudējumus un postījumus Latvijas dzelzceļam. Pēc kara tika atjaunota satiksme no Gulbenes līdz Apei, vēlāk arī līdz Valgai, jo Valkā dzelzceļa mezglu neatjaunoja. 1970. gadā slēdza posmu no Apes līdz Valgai, bet 1973. gadā arī no Apes līdz Alūksnei. 1984. gadā atlikušajam dzelzceļa posmam tika piešķirts tehnikas pieminekļa statuss.

 Bānīša zeme 
No 2019. gada tūrisma piedāvājumos teritorija, kuru šķērso dzelzceļa līnija Gulbene – Alūksne tiek saukta par "Bānīša zemi". Teritorijā izveidoti 6 dabā marķēti velo maršruti, kuri sākas vai noslēdzas kādā no līnijas stacijām vai pieturas punktiem un ļauj velo braucienu apvienot ar braucienu šaursliežu vilcienā jeb Bānītī. Līnijas vēsturi un nozīmi vietējiem iedzīvotājiem var izzināt multimediālā ekspozīcijā Alūksnes Bānīša stacija. Vilciena vērošanai iekārtotas speciālas skatu vietas Stāmerienā un Pullāna kalnā pie Alūksnes. 

 Stacijas 
 Gulbene
 Birze
 Pūriņi
 Stāmeriene
 Kalniena
 Dunduri
 Paparde
 Umernieki
 Vējiņi
 Alūksne

 Attēlu galerija 

 Atsauces 

 Ārējās saites 

 Līnijas mājaslapa Banitis.lv
 Brauciens līdz Alūksnei un atpakaļ no lokomotīves kabīnes (video)
 Līnijas fotogrāfijas 2008. gadā 

Kategorija:Latvijas dzelzceļa līnijas
Kategorija:Gulbene
Kategorija:Alūksne
Kategorija:Annas pagasts